સોનમ કપૂર અને સ્વરા ભાસ્કર ‘પ્રેમ રતન ધન પાયો', ‘રાંઝના' અને રિસન્ટલી રિલીઝ થયેલી ફિલ્મ ‘વીરે દી વેડિંગ'માં સાથે જોવા મળ્યા છે. હવે તેઓ વધુ એક વખત સાથે આવશે. જોકે, આ વખતે કદાચ સોનમ ફિલ્મમાં એક્ટિંગ નહીં પરંતુ ડિરેક્શન કરશે. રિપોર્ટ્સ અનુસાર સોનમે કહ્યું છે કે, તેણે ડિરેક્ટર તરીકેની તેની પહેલી ફિલ્મ માટે કામ શરૂ કરી દીધું છે. સોનમ સ્વરાની એક્ટિંગથી ખૂબ ઇમ્પ્રેસ્ડ છે અને એટલા માટે જ તે ડિરેક્ટર તરીકેની તેની પહેલી ફિલ્મમાં તેને જ કાસ્ટ કરવા માગે છે. રિપોર્ટ અનુસાર સોનમે કહ્યું છે કે, સ્વરા માટે તેણે અનેક સ્ટોરીઝ લખી છે અને બધું પ્લાનિંગ મુજબ પાર પડશે તો ઓડિયન્સ ટૂંક સમયમાં તેમને સાથે જોઈ શકશે.